
Adatok  Turócz  vármegye  flórájához. 
Beitráge  zűr  Flóra  des  Komitates  Turócz. 

III.  Közlemény.  — III.  Mitteilung. 

y^'.  | Margittai  Antal  (Stubnyaftirdő). 


1911  szeptember  havában  az  állami  tanítóképzőintézetet 
Znióváraljáról  áthelyezték  Stubnyafürdőre  s így  a Znióvár  alj  ától 
nehezen  megközelíthető  és  florisztikai  szempontból  igen  érdekes 
Nagy-Fátrához  közelebb  jutottam.  Az  1912.  évet  úgyszólván  tel- 
jesen arra  használtam  fel,  hogy  a Nagy-Fátra  flóráját  átkutassam. 
A terület,  melyet  botanikai  szempontból  bejártam,  a N.-gátrának 
az  a része,  amely  a Krizsnán  eredő  és  Stubnyaftirdő  mellett 
elfolyó  Zsarnovicza-patak  és  a Vág-folyó  közé  esik.  A N.-Fátra  eme 
része  úgyszólván  tisztán  mészkőből  áll  s különösen  a Gagyeri  völgy 
környékén  a mészsziklák  valóságos  Eldorádójába  juthatunk.  Bár 
igen  tekintélyes  ama  botanikusoknak  száma,  kik  a N.-Fátra  eme 
sziklás  részét  felkeresték  már,  mégis  érdemes  ezeket  a sziklákat 
ismételten  átkutatni,  mert  érdekes  adatokat  és  újdonságokat 
még  mindig  lehet  rajtuk  találni.  Midőn  tehát  a N.-Fátra  eme 
részének  újbóli  átkutatását  tűztem  ki  célomul,  fáradságomat  siker 
is  koronázta,  amennyiben  úgy  a megye,  mint  pedig  a N.-Fátra 
flóráját  illetőleg  újabb  adatokkal  bővítem  az  irodalmat.  A N.-Fátra 

völgyei  közül  bejártam  a Zsarnovicza-,  a Nedozori,  a Raksai  és 
a Gagyeri  völgyet,  a csúcsai  közül  a Krizsnát,  a Dryenokot,  a 
Tisztát,  a Pustalovcát,  a Ploskát,  a Csernikament  és  a Klakot. 
Florisztikai  szempontból  mindenesetre  érdekesebbek  a csúcsok.  A 
fentnevezett  összes  csúcsok  közös  érdekességei:  a Knautia  turo- 
censis,  a K.  hungarica  és  a A.  pterotoma.  A ol  az  egyik  fellép, 
ott  mindig  megtalálható  a másik  kettő  is.  De  úgyszólván  minden 
csúcsnak  megvan  a maga  specialitása  is,  amelyik  a többieken  elő 
nem  fordul.  A Krizsnán  és  a Pustalovcán  ilyen  érdekesség  a 
Hypochaeris  carpatica.  Ez  utóbbi  különben  még  mindig  egy  figye- 
lemreméltó s további  vizsgálódást  igénylő  növény.  A Klaknak 
érdekes  növénye  a Pedicularis  exaltatata  Bess.  f.  cár  poetica  Andrae 
s oldalán  a TeleJcia  speciosa,  a Csernikamennek  a Saussurea  disco- 
lor  és  a Sorbus  Chamaemespilus , a Dryenoknak  a Daphne  Cneo- 
rum  L.  és  a Gentiana  Fatrae , mely  utóbbit  40—50  cm.  magas,, 
bokrosán  elágazó,  igen  termetes  alakjában  szedtem.  Végül  egy 
Ízben  fent  jártam  a Kriván-Fátrában  is  és  az  arra  nézve  új  ada- 
tokat szintén  felsorolom  cikkemben. 

Adataim  a következők: 

Asplenium  septentrionale  (L.)  Hoffm.  Az  Amonszirt  mész- 
szikláin,  Stubnyafürdő  mellett. 

Fguisetum  variegatum  Schleich.  A Valcsa- patak  mentén,  a 
Valcsai  völgyben ; a vasúti  árokban,  Stubnyafürdő  mellett. 

Lycopodium  cdpinum  L.  Füves  helyen  a Kis-Kriván-csúcs 
alatt,  a turóczi  oldalon  c.  1650  m.  magasságban. 

Potamogeton  erispus  L.  A Turócz-folyóban,  Dubovó  mellett. 

Holcus  lanatus  L.  Füves  térségeken  a Dubovói  erdőben, 
Stubnyafürdő  mellett. 

Sieglingia  decumbens  (L.)  Bernh.  Füves  helyeken  a Dubovói 
erdőben,  Stubnyafürdő  mellett;  réteken  a Suchy  oldalán,  a Kriván- 
Fátrában;  réten  a Lubochnói  völgyben,  a Nagy-Fátra  hegy- 
csoportban. 

Molinia  coerulea  (L.)  Mnch.  Nedves  réteken.  Stubnyafürdő 
mellett. 

Festuca  gigantea  (L.)  Vill.  A Sztrecsényi  szorosban. 

Bromus  irt er mis  Leyss.  A Sztrecsényi  szorosban. 

Lolium  temulentum  L.  var.  macrochaeton  A.  Br.  Len  között 
Cseresnyés  fölött. 

Cuviera  europaea  (L.)  Koel.  Árnyékos  helyeken,  a Sztrecsényi 
szorosban. 

Trichophorum  oliganthum  (C.  A.  Mey.)  Fritsch.  (=  Heleocha- 
ris  alpinci  (Schleich.).  Eddig  a T.  oliganthum-ot  csak  Szepes-  és 
Liptómegyéból  ismerjük.  1912.  év  június  havában  sikerült  azt 
Turóczmegyében  is  megtalálnom.  A T.  oliganthum  Turóczmegyé- 
ben  az  úgynevezett  Nedozori  mocsárban  terem.  A nevezett  mocsár- 
hoz legkönnyebben  úgy  júthatunk,  ha  a Raksa  községen  keresztül- 
folyó patak  mentén  haladunk  a Raksai  völgy  felé  (a  nép  Cycla- 

men-völgynek  nevezi,  a benne  seregesen  termő  Cyclamen  után). 
Miután  Raksa  községet  elhagytuk,  már  csak  egy  fél  km.-t  kell 
gyalogolnunk  s már  ott  vagyunk  a Nedozori  mocsárnál.  A Nedo- 
zori  mocsár  területe  egynéhány  ha.  nagyságú.  Az  év  minden  ide- 
jében víz  borítja  a területet;  csak  itt-ott  emelkednek  ki  apró, 
tufás  dombocskák.  Ezeken  terem  a Trichophorum. 

Heleocharis  pauciflora  (Lightf.)  Link.  A Lubochnói  völgyben, 
közvetlenül  a villanyos  vasút  mentén,  egy  mocsaras  árokban. 

Heleocharis  uniglumis  (Lk.)  Schult.  A Gagyeri  völgyben,  a 
fiirészmalom  előtt. 

Cár  ex  vulpina  L.  Árkokban  a Dubovói  erdőben,  Stubnya- 
fürdő  mellett. 

Carex  teretiuscula  Good  Tőzeges,  ingoványos  réteken  Raksa 
és  Háj  között. 

Carex  canescens  L.  Nedves  réteken  a Dubovói  erdőben, 
Stubnyafíirdő  mellett;  a vasúti  árokban  Stubnyafíirdőn ; legelőn 
a Kis-Krivánon  c.  1500  m.  magasságban. 

Carex  remota  L.  A Gagyer-patak  mentén  a Gagyeri  völgy 
felső  részében. 

Carex  Goodenowii  Gay.  f.  turfosa  Fries.  Nedves  réteken, 
Stubnyafíirdő  mellett. 

Carex  humilis  Leyss.  Mészsziklákon,  füves  helyeken  a Raksai 
völgyben;  a Háji  erdőben;  a Dryenokon. 

Carex  ornithopoda  Willd.  Árnyékos  erdőben,  Háj  mellett. 

Carex  pallescens  L.  Nedves  helyeken,  Stubnyafíirdő  mellett. 

Carex  secalina  Wahlbg.  Vizenyős  réteken  Raksa  és  Háj 
között. 

Carex  brachystachys  Schrnk.  A Cserni-Kamen  mészszikláin, 
a Nagy-Fátrában. 

Carex  flava  L.  Nedves  réteken,  Stubnyafíirdő  mellett  és  a 
Klak  alatt,  a Nagy-Fátrában. 

Carex  Oederi  Ehrh.  Stubnyafürdőn,  a parkban. 

Schoe?ms  ferrugineus  L.  Tőzeges,  mocsaras  réteken  Raksa 
és  Háj  községek  között,  a réten  keresztül  folyó  patakocska  jobb 
partján. 

Veratrum  Lobelianum  Bernh.  A Klak-havason,  a Nagy- 
Fátrában. 

Allium  sibiricum  L.  Nedves  réteken,  források  körül  a Plos- 
kán,  a Nagy-Fátrában. 

Scilla  bifolia  L.  A Stubnya-patak  partján,  Stubnyafíirdő  és 
Divék  között. 

Muscari  comosum  (L.)  Mill.  Vetések  között,  Mosócz  kör- 
nyékén. 

Orchis  maculata  L.  var.  candidissima  (Krock.)  Max  Schulze. 
Hegyi  réten,  Dubovó  mellett. 

Orchis  Morio  L.  Réteken,  Alsóstubnya  mellett. 

Ooodyera  repens  (L.)  R.  Br.  Fenyveserdőben  a Gagyeri 
völgyben  levő  ftirészmalom  körül. 

Quercus  sessiliflora  Sm.  var.  aurea  Wierzr.  Az  Amonszirten 
c.  700  m.  magasságban,  Stubnyafürdő  mellett. 

Rumex  scutatus  L.  Törmelékes  talajon  a Suchy-havason,  a 
Kriván-Fátrában. 

Rumex  obtusifolius  L.  f.  purpureus  Poir.  A Krizsna  alatti 
réteken. 

Gypsophila  repens  L.  A Szokol-sziklán,  a Gagyeri  völgyben. 

Cerastium  semidecandrum  L.  Meszes  talajon,  Háj  mellett. 

Aconitum  firmum  Reichb.  Sziklás,  füves  helyeken  a Suchyn, 
a Kriván-Fátrában. 

Aconitum  variegatum  L.  A Tiszta  nyugati  oldalán ; f.  angus - 
tilobium  Sér.  a Zsarnovicza-völgyben. 

Ranunculus  aureus  Schleich.  Réteken,  a Krizsnán. 

Ranunculus  auricomus  L.  Réteken  a turóczi  medenczében 
Stubnyafürdőtől  délre  közönséges. 

Thalictrum  collinum  Wallr.  A Várhegyen,  Znióváralja  mel- 
lett ; a Szokol-sziklára  vezető  úton  a Gag}reri  völgyben ; a Tisztán. 

Papaver  Argemone  L.  Vetések  között  a vasút  mentén, 
Stubnyafürdő  körül. 

Roripa  repens  Borb.  (R.  amphibia  X R-  silvestris).  A Béli 
patak  mentén  a Kriván-Fátrában. 

Capsella  apetala  Koch.  Tarlókon,  Znióváralja  mellett. 

Erysimum  pannonicum  Cr.  Az  E.  pannonicum  elterjedésé- 
nek eddig  ismert  legészakibb  határa  a Kárpátok  völgyeiben  a 
turóczmegyei  « Gagyeri  völgy » és  a znióváraljai  Várhegy  volt.  A 
Vág  mentén  eddig  csak  a Vágréve  melletti  Manin-szorosig  ész- 
lelték. 1912-ben  megtaláltam  a vasúti  híd,  körül  Kralován  mellett, 
Liptómegyében  és  az  Árva;  völgy  ben,  az  Árva -folyó  partján. 

Sedum  maximum  (L.)  Árnyékos  mészsziklákon,  a Zsarnovicza- 
völgyben. 

Sedum  atratum  L.  A Suchy-havason  s a Suchy  és  a Kis- 
Kriván  közti  gerinczen  sziklákon  és  törmelékeken  szórványosan 
mindenütt  vegetál  e kis  növény. 

Sorbus  Cliamaemespilus  (L.)  Cr.  A Cserninkamenen  és  a 
Suchyn  a törpefenyők  között  és  a S.  sudetica  (Tausch)  Nym.  tár- 
saságában. A Suchyn  a kettőnek  hybridje  is  terem  c.  1400  m. 
magasságban. 

1 Rubus  seiytns  Whe.  A Beli  patak  mentén,  a Kriván- 
Fátrában. 

Rubus  hirtus  W.  K.  ssp.  Kaltenbachii  Mett.  Ugyanott. 

Rubus  plicatus  W.  et  N.  ssp.  opacus  Focke.  A Dubovói  erdő- 
ben, Stubnyafürdő  mellett. 


1 Rubusaimat  és  rózsáimat  Kúposok  S.  úr  határozta  meg.  Fogadja  ez 
úton  is  hálás  köszönetemet. 

Rubus  IcLaeus  L.  var.  inermis  G.  Br.  A Gagyeri  völgyben. 

Potentilla  tlnuringiaca  Bernh.  Réten  a Ploskán. 

Potentilla  abba  L.  Erdők,  szélén,  Stubnyafürdő  és  Dubovó 
mellett. 

Potentilla  reeta  L.  U.  o. 

Alehimilla  arvensis  (L.)  Scop.  Parlagokon  és  legelőkön,  Dubovó 
mellett. 

Rosa  pendulina  L.  f.  pubescens  Koch.  A Tisztán  ; a Sucbyn  a 
Kriván-Fátrában  c.  1400  m.  magasságban,  f.  adenosepala  Borb. 
A Tisztán. 

Rosa  pimpinelli fólia  L.  f.  typica  Christ.  és  f.  spinosissima 

Koch.  A Tisztán. 

Rosa  canina  L.  f.  glaucescens  Desv.  A Dubovói  erdőben;  a 
Kálvária  alatt,  Znióváralja  mellett,  f.  lutetiana  Back.  A Tisztán ; 
Kralován,  Cseresnyés  környékén;  a Jankova  és  a Kálvária  alatt, 
Znióváralja  mellett,  f.  frondosa  Braun.  Turcsek,  Károlyfalva  és 
Cseresnyés  környékén,  f.  montivaga  Déségl.  Cseresnyés  körül.  f. 
oxyodonta  Kern.  Cseresnyés  és  Károlyfalva  körül.  f.  senticosa  Asch. 
Kralován  mellett,  f.  fissidens  Borb.  Cseresnyés.  Kralován  és  Károly- 
falva körül;  a Jankova  és  Kálvária  alatt,  Znióváralja  mellett,  f. 
Tourangiana  Dés.  Cseresnyés  és  Kralován  körül.  f.  lutetiana  Beck. 
verg.  ad  Tourangiana  Znióváralja  mellett,  f.  fallens  Dés.  Kralován 
körül;  a Jankova  alatt  Znióváralja  mellett,  f.  insignis  G rén.  Cse- 
resnyés környékén,  f.  breviceps  Jord.  A Horkiban  Znióváralja 
mellett,  f.  spuria  Rouy.  A Kálvária  és  Jankova  alatt,  f.  nitens 
Désv.  u.  o.  f.  flexibilis  Désv.  u.  o.  f.  oxyphylla  Rip.  A Jankova 
alatt,  Znióváralja  mellett. 

Rosa  incana  Kit.  Turcsek  és  Cseresnyés  körül. 

Rosa  dumetorum  Thuill.  A Horkiban,  Znióváralja  mellett. 
f.  plathyphylla  Christ.  Cseresnyés  környékén,  f.  ramealis  Pug.  u.  o. 
f.  semiglabra  Rip.  Kralován  mellett,  f.  solistitialis  Bess.  Kralován 
körül;  a Jankova  alatt,  Znióváralja  mellett,  f.  obscura  Pug.  Károly- 
falva körül.  f.  Thuillieri  Christ.  A Jankova  alatt,  Znióváralja 
mellett. 

Rosa  glauca  Vill.  Kralován  körül ; a Kálvária  és  a Jankova 
alatt  Znióváralja  mellett,  f.  complicata  Grén.  Kralován  körül.  f. 
falcata  Pug.  Cseresnyés  környékén. 

Rosa  coriifolia  F.  f.  venosa  Christ.  Kralován  mellett. 

Rosa  tomentosa  Sm.  f.  micans  Déségl.  Cseresnyés  körül.  f. 
subadenophylla  Borb.  u.  o.  f.  Tunoniensis  Déségl.  A !Such3^-völg3^- 
ben,  a Nagy-Fátrában.  f.  Brigantiana  Borb.  A Kálvárián,  Znió- 
váralja mellett. 

Rosa  sepium  Thuill.  f.  inodora  Fr.  A Jankova  alatt,  Znió- 
váralja mellett. 

Rosa  biserrata  f.  adscita  Dés.  A Kálvária  alatt,  Znióváralja 
mellett,  f.  oblonga  Dés.  et  Rip.  A Jankova  alatt,  Znióváralja 
mellett. 

Rosa  subglabra  Borb.  A Horkiban  Znióváralja  mellett. 

Cytisus  serotinus  Kit.  A Cytisus  serotinus-t  legelőször 
Kitaibel  találta  a Nagybegyen  Munkács  mellett  s ugyancsak  ő 
írta  le  ezt  a fajt.  Kitaibel  ezenkívül  még  Mérnküknél,  Varannó 
mellett  is  gyűjtötte.  Simonkaj  L.  « Néhány  észrevétel  Vinna  és 
Homonna  vidékének  flójára»  c.  cikkében  (Magy.  Bot.  lap  VI.  p. 
235)  felsorolja  Vinna  várhegyéről,  ahol  1906  augusztus  hónapban 
szedte.  Ugyancsak  e czikkében  a C.  serotinus  előfordulásának  két 
végső  határát  Munkács  és  Varannó  környékén  állapítja  meg  s az 
Északkeleti  Kárpátokra  vonatkozólag  egyik  jellemző  endemikus 
növényfajnak  mondja,  mert  máshonnan,  mint  innen,  nem  ismeretes. 

Bereg  megyének  a síkkal  érintkező  dombjait  Ungmegyétől 
egészen  Beregszászig  átkutattam.  Ezeken  a dombokon,  különösen 
a szőllők  fölötti  cserjés,  füves  helyeken  mindenütt  megtalálható 
a C.  serotinus,  némely  helyen  seregesen  is.  Legtöbbet  láttam  a 
Csemekhegyen  Munkács  mellett.  Az  egész  hosszú  vonalon  keresz- 
tül azonban  mindenütt  csak  az  Alfölddel  közvetlenül  érintkező 
dombokon  marad  meg  s sehol  sem  hatol  beljebb  az  Erdőskárpá- 
tokba. Minthogy  Beregszász  mellett  a Nagyhegyen  is  begyűjtöttem 
a C.  serotinus- 1,  azért  ennek  déli  határát  Beregszászig  kell  lejebb 
tolnunk. 

Pax  is  endemikusnak  tartja  a Cytisus  serotinus- 1 a Keleti  Kár- 
pátokra nézve  (Grundzüge  dér  Pflanzenverbreitung  in  den  Kar 
pathen  II.  Bánd  p.  66),  nekem  azonban  sikerült  megállapítanom, 
hogy  ez  az  Cytisus  átlépi  a kassa-eperjesi  vonalat,  a mennyiben 
1911  év  június  havában  Turóczmegyében  is  megtaláltam.  Hogy  a 
Daphne  Cneorum- ot  Blatnicza  környékéről  megg^űjtsem,  a Blatniczai 
völgyből  a Szokol  sziklához  vezető  gerincre  másztam  s a gerinc- 
nek, a völgy  felé  eső  részén  kerestem  a Daphne- 1.  A Daphne  A 
nem  sikerült  megtalálnom  s így  ezt  illetőleg  kirándulásom  negatív 
maradt.  A gerincnek  a völgy  felé  eső  szikláin  azonban  egy  Cytisus- 1 
vettem  észre,  amelynek  igen  megörültem,  mert  tudtam,  hogy  a 
megyéből  eddig  csak  a C.  nigricans  lett  publikálva.  E Cytisusból 
több  ívre  valót  gyűjtöttem  s a helyszínen  nem  igen  vizsgáltam 
meg  közelebbről  a begyűjtött  anyagot. 

Otthon  azután  vizsgálat  alá  vettem  az  anyagot,  amikor  is 
észrevettem,  hogy  nem  egy,  de  kétféle  Cytisus-t  gyűjtöttem.  Az 
egyikről  csak  szélén  szőrös  terméséből  azonnal  láttam,  hog\T  a 
Cytisus  cűiatus  Wahlbg.,  a másikkal  azonban  nem  boldogultam, 
noha  összehasonlítva  a munkácsi  C.  serotinus- sál  észrevettem  a meg- 
egyezést, de  nem  mertem  elhinni,  hogy  az  Erdőskárpátok  eme 
endemikus  növényét  itt  messze  nyugaton  megtaláljam.  A növényt 
revideálás  czéljából  Dr.  Dégen  Á.  úrnak  (ez  úton  is  hálás  köszö- 
netét mondok  érte)  küldtem,  aki , értesített,  hogy  a gyűjtött 
zanót  csakugyan  C.  serotinus  Kit.  Érdekessé  teszi  a leletet  az  a 
körülmény  is,  hogy  a klasszikus  lelőhelyen  mindenütt  trachvttalajon 

s legföljebb  400  m.  magasságig  terem,  Turóczmegyében  azonban 
meszes  talajon  s kb.  900  m.  magasságban  fordul  elő. 

C.  ciliatus  Wahlbg.  Az  előbbi  társaságában. 

Trifolium  badium  Schreb.  Nedves  réteken,  Turcsek  mellett. 

Astragalus  danicus  Retz.  Füves  térségen,  Szent-György 
mellett. 

Linum  flavum  L.  Raksa  és  Háj  közt  fekvő  és  a vetések 
közül  kiemelkedő  dombok  oldalán  seregesen.  Gyéren  a Tisztán  c. 
800  m.  magasságban,  ahol  Hűl  jak  J.  barátommal  gyűjtöttük. 

Callitriche  verna  L.  Nedves  helyeken  a Dubovói  erdőben, 
Stubnyafürdő  mellett. 

Hypericum  humifusum  L.  Parlagokon  és  legelőkön  Dubovó 
mellett  az  Alchimilla  arvensis  társaságában. 

Hypericum  quadrangulum  X tetrapterum  Lasch.  A Béli  patak 
mentén  a Kriván-Fátrában. 

Viola  lutea  Huds.  A Krizsna,  Pustalovca  és  a Ploska  havasok 
tetején,  a Nagy-Fátrában. 

JDaphne  Cneorum  L.  Tuzson  J.  a turóczi  D.  Cneorumot  Verloti x) 
néven  különbözteti  meg  s a ((Botanikai  Közlemények))  1911.  évi 
5—6  füzet  15.  oldalán  felsorolt  lelőhelyek  közt  felemlíti  Blatniczát 
és  az  Osztry-vrch-et,  ahol  a D.  Verloti-t  Textoris  Bella,  blatniczai 
postamesternő  gyűjtötte. 

Tuzson  J.  azonban  tévedett,  a mikor  a turóczi  Daphne- 1 (3. 
Verloti  (Gren.  et  Godr.)  MEissN.-nek  mondja,  amennyiben  a turóczi 
D.  csak  átmeneti  alak  a D.  Cneorum  és  Verloti  között,  sőt 
hazánkban  egyáltalában  nem  is  terem  a D.  Verloti.  Ez  évben 
ugyanis  sikerült  a turóczi  Daphne- bői  bő  anyagot  gyűjtenem,  mely 
anyagot  revideálás  céljából  beküldtem  Dr.  Jávorka  Sándor  úrnak, 
a ki  volt  szives  az  anyagot  tüzetesen  megvizsgálni  s cikkem  részére 
az  alább  közölt  véleményét  átengedni,  amiért  ez  úton  is  hálás 
köszönetét  mondok.  Dr.  Jávorka  Sándor  úr  véleménye  a következő: 

«A  Fátra  «Osztri  vrch»  és  «Drjenok»  hegyén  növő  Daphne 
Cneorum  egyes  példányai  amaz  aránylag  nyúlánk  és  keskeny  és 
röviden  kihegyezett  levelű  alakokkal  egyeznek  meg,  melyek  a D. 
cneorum  (3.  Verloti  (Gren.  et  Godr.)  MEissN.-hez  képeznek  átmenetet, 
de  vele  nem  teljesen  azonosak.  Gren.  et  Godr.  diagnózisa  és  a 
locus  classicus-ról  való  számos  példány  tanúsága  szerint  ugyanis 
a D.  Verloti- nak  a keskeny  és  rövidesen  kihegyezett  levélen  kívül 
még  aránylag  keskenyebb  lepelcimpája  is  van,  a mit  a hazai  pél- 
dányokon nem  látni.  Viszont  azonban  a D.  Verloti  locus  classi- 
cusán  is  teremnek  oly  példányok,  melyeknek  levelei  már  széle- 
sebbek s hegyükön  az  apró  szálkahegy  mellett  többé-kevésbé 
lekerekítettek.  Ilyen  értelemben  szerintem  legczélszerübben  tár- 
gyalja a JD.  Cneorum  alakkörét,  igen  nagy  herbáriumi  anyag  alapján 
Keissler,  Engler’s  Bot.  Jahrbücher  XXV.  (1898)  77 — 82.  oldalán. 


L)  Barátaimnak  és  ismerőseimnek  szintén  e név  alatt  küldtem  szét. 

Keissler  a tompább,  szélésebb  levelű  D.  Cneorum  mellé  Meissner 
nyomán  mint  (3.-t  állítja  a keskenyebb,  hegyesebb,  keske- 
nyebb levelű  és  keskenyebb  lepelcimpájú  D.  Verloti  Gren.  et 
GoDR.-t.  A két  levélalak  közt  a D.  Cneorum  elterjedési  körében 
minden  képzelhető  átmenet  — és  pedig  többnyire  egymás  mellett, 
mint  azt  pl.  a tátrai  példányok  is  bizonyítják  — megtalálható  s 
Keissler  szükségtelennek  tartotta  ezeket  az  átmeneteket  új  nevek- 
kel megjelölni.  Ilyen  legtöbbször  egymás  mellett  növő  átmeneti 
alakokat  Tuzson  különböztet  meg  a Bot.  Közi.  X.  (1911)  150—152. 
oldalán  f.  oblonga , f.  arbusculoides  néven.  Ezek  a nyúltabb,  tom- 
pább levelű  alakok  meglehetősen  egyenértékűek  annyira,  hogy  pl. 
a Nemzeti  Muzeum  herbáriumában  egyes  D.  Cneorum , f.  oblonga -, 
f.  arbusculoides -,  f.  dilatata -,  f.  Verloti-nnk  determinált  példányok 
közt  különbséget  találni  nem  lehet.  A Grenier  et  Gödrön  és 
Keissler  értelmében  vett  D.  Cneorum  (3.  Verloti,  mint  előbb  emlí- 
tettem, nem  terem  az  országban,  mert  az  annak  determinált  pél- 
dányokon a lepelczimpák  szélesebbek  a D.  Verloti-é nál  s így,  ha 
elfogadjuk  azt,  hogy  a D.  Cneorum  sokszor  ugyanazon  a tövön 
fellépő  alaksorozatának  minden  tagját  meg  kell  nevezni,  a Tuzson 
által  az  ország  különböző  pontjáról  (Somogy-,  Szatmár-,  Turócz-, 
Szepes-,  Csikmegye)  Verloti  néven  közölt  alaknak  még  mindig 
nincs  neve.  Megjegyzem  még,  hogy  a Pyreneusokból  közölt  f.  pyre- 
naica  Tuzson  leírásának  megfelelő  alakok  nálunk  is  találhatók.  A 
f.  pyrenaica-ról  még  eldöntendő,  hogy  mily  viszonyban  áll  a D. 
Cneorum  var.  cantabrica  Sen.  et  PAu.-val  is». 

A D.  Cneorum  turóczi  előfordulására  vonatkozólag  még  a 
következőket  jegyzem  meg. 

Wagner  J.  1891-ben  járt  utoljára  a megyében  s amint  «Tu- 
rócz  vármegye  edényes  növényei))  ez.  munkájának  8.  oldalán 
mondja,  a vármegyében  nem  tudta  megtalálni.  Levélbeli  értesítés 
alapján  megtudtam  Textoris  Bella  kisasszonytól, hogy  a D. Cneorum  i 
1890-ben  gyűjtötte  a Szokol-sziklához  vezető  gerinczen,  Blatnicza 
mellett,  de  azóta  már  kétszer  kereste  fel  a lelő  helyet,  de  nem 
tud  a D.  Cneorum-ra  ráakadni.  1905-ben  május  vége  felé  az  inté- 
zetünk növendékei  közül,  néhányan  kirándulás  alkalmából  szintén 
szedték  a D.  Cneorum-%  a Gagy  éri- völgy  ben,  s körülbelül  meg  is 
jelölték  nekem  a szedés  helyét,  de  bár  többször  bejártam  a Ga- 
gyeri-völgy  északi  hegyoldalait,  május  végén  és  június  elején, 
sehol  sem  sikerült  ráakadnom  a D.  Cneorum-ra,.  Valószinűleg  az 
1905-ben  ott  járt  növendékeim  teljesen  lekopasztották  s ezzel  ki 
is  pusztult  arról  a helyről.  1900-ban  Textoris  kisasszony  az 
Osztry-vrh-on  újból  rábukkant  egy  45—50  cm.  magas,  öreg, 
viharedzett  bokorra,  de  míg  a gyűjtött  anyagot  elhelyezte,  az  őt 
kisérő  kis  leányka  teljesen  lekopasztotta,  ami  megadta  a bokor- 
nak a kegyelemdöfést,  mert  a bokor  teljesen  elpusztult.  Azonban 
nem  veszett  ki  a megye  területéről,  mert  1912-ben  véletlenül 
újabb  termő  helyére  akadtam.  1911  szeptember  havában  Znio- 

váraljáról  átköltözködött  intézetünk  Stubnyafürdőre.  A vidék  rám 
nézve  új  és  ismeretlen  volt  s hogy  a környéket  némileg  meg- 
ismerjem, 1912  március  vége  felé  megmásztam  a Stubnyafürdőliöz 
közel  fekvő  s 1260  m.  magas  Dryenokot.  A tetejének  délre  eső 
oldaláról  akkor  már  eltűnt  a hó.  A tetőre  érve  egy  zöldelő  bok- 
rocskát  pillantottam  meg  s a legnagyobb  meglepetésemre  és  örö- 
mömre megismertem  a D.  Cneorum-t.  Ugyanakkor  a tetőn  még 
három  bokorra  akadtam.  A hegy  oldalait  nem  birtam  még  akkor 
átkutatni,  mivel  hó  borította  őket.  Június  6-án  indultam  el  a 
Dryenokra,  hogy  a D.  Cneorum-t  begyűjtsem.  Javában  virított  s 
a Dryenok  tetejét  és  a keletre  néző  oldalát  valósággal  rózsaszínű 
köntösbe  öltöztette,  s kellemes  illatával  betöltötte  az  egész  kör- 
nyéket. 

Epilobium  trigonum  Schrank.  A Klak  alatt  a Nagy-Tátrában. 

Epilobium  palustre  L.  f.  Schmidtianum  Koch.  Patak  partján, 
Dubovó  mellett. 

Epilobium  Dodonaei  Vill.  A vasút  mentén,  Kralován  mellett. 

Laserpjitium  Archangelica  Wulf.  A Dryenokon ; a Suchyn,  a 
Kriván-Tátrában. 

Monotropa  multi  flór  a (Scop.)  Fritsch.  f.  pauciflora  m.  In- 
florescentia  1 — 3 flóra.  Hab.  in  pinetis  umbrosis  in  valle  Gagyer 
ad  pagum  Blatnicza. 

Primula  digenea  Kern.  (acaulis  X élatior).  A Vedzseri- völgy- 
ben gyűjtöttem  néhány  tővel.  Az  egyik  tövön  az  acaulis  és  élatior 
formák  voltak  együtt. 

Primula  austriaca  Wetsst.  Réteken,  Cseresnyés  fölött. 

Gentiana  ver  na  L.  A Dryenok  és  Klak  tetején  a Nagy- 
Tátrában. 

Symphytum  officinale  L.  ( fl . alb.).  Stubnyafürdő  mellett. 

Lycopsis  arvensis  L.  Igen  gyéren  vetések  között,  Stubnya- 
fürdő mellett  és  Dubovó  körül. 

Pulmonaria  offlcinalis  L.  (fl.  alb.)  A Vriczkói-  és  Szlováni- 
völgyben. 

Brunélla  vulgáris  L.  (fl.  alb.)  Füves  helyeken  Dubovó  körül. 

Lamium  purpur eum  L.  (fl.  alb.)  A temető  körül,  Zniováralja 

mellett. 

Lamium  amplexicaule  L.  (fl.  alb.)  Szántókon,  Divék  körül. 

Salvia  pratensis  L.  (fl.  ros.)  Füves  térségen,  Károlyfalva 

körül. 

Verbascum  austriacum  Schott.  Sziklákon  a Zsarnovicza- 
völgyben. 

Linaria  vulgáris  Mill.  cum  peloria.  Egy  nehány  darabot 
gyűjtöttem  vetések  szélén  a Dubovó  fölötti  erdőben. 

Succisa  pratensis  Mnch.  Nedves,  vizenyős  réteken  Stubnya- 
fürdő mellett. 

Knautia  arvensis  (L.)  Coult.  var.  polymorpha  (Schm.)  Szb. 
f.  glandulosa  Froel.  Zniováralja  mellett,  a Kálvária  alatt  elterülő 

réteken.  A Suchyn,  a Kriván-Tátrában  egy  igen  halványlila  színű 
alakja  nő,  melyen  erősen  meglátszik  a K.  Ki  aibelii  hatása. 

Knautia  arvensis  (L.)  Coult.  var.  Kitaibelii  (Schult.)  Szb. 
/.  lanceolata  (Holuby.)  Szb.  A Vriczkói- völgy  ben  és  a Horkiban, 
Zniováralja  mellett,  f.  Kossuthii  (Pánt.)  Borb.  A Lubochnói- völgy- 
ben, a Tisztán,  a Klakon  a Nagy-Tátrában ; a Vriczkói-völgyben, 
Zniováralja  mellett. 

Knautia  silvatica  Duby.  var.  dipsacifolia  Godét.  f.  vulgata 
Kittel.  Cserjés  helyeken  Dubovó  mellett  f.  praesignis  Beck.  A 
Krizsnán,  a Csernikamenen  a Nagy-Tátrában.  f.  semicalva  Borb. 
A Zsarnovicza-völgyben,  Stubnyafürdő  mellett. 

Knautia  turocensis  Borb.  A Nagy-Tátra  magasabb,  meszes 
talajú  hegyeinek  jellegzetes  növénye.  Megtaláltam  a Krizsnán,  a 
Csernikamenen,  a Ploskán  és  a Pustalovca  havasokon.  Ugyaneze- 
ken a helyeken  előfordul  az  előbbi  társaságában  a Kn.  hungarica 
Borb.  és  a K.  pterotoma  Borb. 

Campanula  cervicaria  L.  Cserjésekben  szálanként  a Dubovói 
erdőben,  Dubovó  mellett. 

Campanula  Trachelium  L.  (fl.  alb).  A Tiszta  nyugati  ol- 
dalán. 

Adenostyles  Kerneri  Simk.  A Suchyn,  a Kriván-Fátrában. 

Filago  germanica  L.  Parlagokon  Dubovó  mellett. 

Filago  minima  Fries.  U.  o. 

Telekia  speciosa  (Schreb.)  Baumg. 

Az  « Eperjes— Kassai » törésvonal  növényföldrajzi  szempont- 
ból éles  határt  von  a Nyugati-  és  Keleti-Kárpátok  közt.* 1)  A Tele- 
kia speciosa  eddig  a Keleti-Kárpátoknak  endemikus  és  jellemző 
növénye  volt,  noha  Pax  fent  jelzett  művének  186-ik  oldalán  maga 
is  vallja,  hogy  ezt  a vonalat  kissé  átlépi  a Telekia.  Valószinűleg 
a szepesmegyei  előfordulását  érti  alatta.  A rendelkezésemre  álló 
irodalmi  adatok,  Nyárádi  E.  Gyula,  Dr.  Jávorka  Sándor  urak 
felvilágosító  útbaigazítása  s végül  saját  tapasztalataim  alapján 
azonban  kimutathatjuk,  hogy  a Telekia  lényegesen  átlépi  nyugat 
felé  a PAx-féle  vonalat  s előfordulásának  legnjugatibb  határa  a 
Nagy-Fátrában  állapítható  meg. 

Beregmegyéből  legelőször  Kitaibel  említi,  majd  Thaisz  L. 
(Magy.  Bot.  Lap.  X.  köt.  38 — 64.).  Beregben  még  seregesen  terem 
a Vicsa- völgyben  Szolyva-Hársfalva  és  Volócz  között,  ahol  avasát 
mentén  a hegyek  oldalait  valóságos  sárga  köntösbe  öltözteti.  A 
sík  területen  lejön  Hegyőraljáig  (régen  Podbering)  és  egy  tövet 
láttam  a Nyirses  dűlőben  Pózsaháza  mellett  is.  A Vicsa-völgytől 
északra  fekvő  völgyekben  mindinkább  ritkább  lesz,  de  azért  szór- 
ványosan még  mindig  meg  lehet  találni.  Magam  a Szinyák-hegy- 
ségben  Szidorfalva  mellett  szedtem,  közvetlenül  Ungmegye  hatá- 


Ú Dr.  F.  Pax  «Grundzüge  dér  Pflanzenverbreitung  in  den  Karpaten» 

I.  Bánd  65.  old. 

rán.  tlng  megyéből  Kitaibel  közli  Hluboka  és  Szerednye  mellől 
(Additamenta  74.  old.).  Mind  a két  hely  a Szinatora-Polyána  hegy- 
szakasznak az  Alfölddel  érintkező  dombjai  közt  fekszik.  Zemplén 
megyében  Zámutó  mellett  Hazslinszky  szedte  (Északmagyar  - 
ország  vir.  246.  old.).  Ezek  mind  megbizható  adatok,  de  egy- 
szersmind a PAx-féle  elmélet  szerint  a Telekia  legnyugatibb  elő- 
őrsei. 

Sagorski  és  Schneider  azonban  Szepes  megyéből  is  közük 
a Telekia  előfordulását  (FI.  d.  Centralkarpaten  I.  p.  184),  amely 
adatot  valószinűleg  Scherffel  Aurél  felkai  gyógyszerésztől  vet- 
ték át  (Magyarország  Kárpát-Egyesület  évkönyvének  VI.  köt. 
pag.  262.),  aki  a Telekia- 1 valóban  Béla  és  Busóé  között  gyűjtötte 
1872-ben  augusztus  18-án;  az  eredeti  példányt  a Felkai  Tátra 
Muzeum  őrzi. 

Hogy  megtudjam,  vájjon  a lelekia  ezen  a helyen,  vagy 
Szepesmegye  más  helyén  meg  van-e  még,  levelet  intéztem  Sze- 
pesmegye  egyik  kiváló  ismerőjéhez,  Nyárády  E.  Gyula  úrhoz,  aki 
levélben  a következőkről  értesített:  «Én  augusztus  elején  (egy 
pár  év  előtt)  felkerestem  a lelőhelyet  és  alapos  keresésem  dacára 
nyomát  sem  találtam  a Tetóúz-nak,  pedig  ott  az  orographiai 
helyzet  oly  egyszerű,  hogy  lehetetlen  meg  nem  találni.  Béla  és 
Busóé  községek  3*5  km. -re  feküsznek  egymástól  (Késmárk  köze- 
lében) s e távolság  közepe  táján  metszi  az  utat  a Tiefenseifen 
Graben  nevű  vízerecske,  melynek  mentén,  az  út  jobb  és  balfelén 
is,  sok  fűzbokor  van.  Másutt  az  út  mentén  csak  szántók  vannak, 
csupasz  a hely  s így  ott  sehol  sem  teremhet.  A Tiefenseifen 
Graben-ben  azonban  hiába  tettem  tűvé  mindent,  nem  talál- 
tam meg». 

E szerint  tehát  erről  a helyről  a Telekia  kipusztult  s így  a 
Telekia  eme  szepesmegyei  adatát  törülni  kell  az  irodalomból.  Ha 
azonban  Béla  és  Busóc  között  más  füzes  nincs,  mint  a közsé- 
gektől e másfél  km.-nyire  fekvő  Tiefenseifen  Gr.  füzese,  úgy 
■Scherffel  csak  ezen  a helyen  szedhette.  Ez  a távolság  már  olyan 
tekintélyes,  hogy  megokadatoltnak  tartom  azt  a nézetet,  hogy  e 
helyen  vadon  termett  a Telekia.  Sőt  hiszem,  hogy  Szepesmegye 
más  helyéről  is  elő  fog  kerülni,  s csak  ritkasága  s — amint  Liptó 
megyében  tapasztaltam  — elszigeteltsége  miatt  kerülte  ki  a bota- 
nikusok figyelmét. 

Liptómegyéből  legelőször  Borbás  említi  a Telekia- 1.  (A  Tátra- 
hegység  nemzeti  és  növényzeti  alapon.  A budapesti  V.  kér.  állami 
főreál  isk.  1897/98.  évi  értesítője  21.  old.)  Fenyőliázáról ; a Ve- 
terna  Hola  ról  írott  cikkében  (Földrajzi  Közlemények  1900  évi 
kötet  269.  old.)  általánosságban  említi  Liptó  és  Nyitramegyéből. 
Hogy  vájjon  Nyitramegyében  ő vagy  más  szedte-e,  azt  a rendel- 
kezésemre álló  irodalmi  adatokból  nem  tudtam  megállapítani  s 
herbáriumában  most  még  nem  lehet  utána  nézni.  Borbás  herbá- 
riumának rendezése  után,  esetleg  még  nyugatabbra,  Nyitrában 

kell  majd  megállapítani  a Telekia  előfordulásának  legnyugatibb 
határát.  Borbás  azonban  nem  állítja  biztosan,  hogy  a Telekia 
Fenyőházán  vadon  terem,  amennyiben  a Balaton  Edényes  növény- 
zete című  munkájának  225.  old.  azt  mondja:  «Hazánk  délkeleti 
hegyes-völgyes  tájainak  szép  Telekia- ja  ma  már  — talán  inkább 
szél  útján  — a Kárpátok  nyugati  völgyeibe  (Fenyőháza,  Nyitra- 
megyébe)  is  megfészkelődött».  BoRBÁs-nak  tehát  az  a véleménye, 
hogy  a Telekia  a szél  útján  került  a Nagy-Fátrába. 

Ugyancsak  Fenyőháza  mellett  a Lubocbnai-völgyben  szedte 
(Pax:  Grundzüge  dér  Pflanzenverbreitung  in  den  Kárpátén  II. 
Bánd  p.  152.)  Pax  is.  Pax  az  idézett  munkájában  annak  a sejté- 
sének ad  kifejezést,  hogy  a Telekia- X a Luboclmai- völgybe  az 
esetleg  a Vág- völgy  ében  letelepedett  erdélyi  románok  hurcolták 
volna  be,  amikor  valamikor  régesrégen  a Kárpátok  mentén 
Morvaországig  vándoroltak.  Ezen  állítását  azzal  bizonyítja,  hogy 
a tót  és  román  nyelvben  az  állattenyésztésre  vonatkozó,  egyes 
helységek  és  hegységek  megnevezésére  használt  szavak  közösek 
és  őseredetüket  a román  nyelvben  kell  keresnünk.  A második 
érvelő  bizonyítéka  pedig  az,  hogy  Dr.  G.  Weigand,  a román  nép 
kiváló  ismerője  Rózsahegy  környékén  a parasztok  között  román 
typusokat  látott  volna.  PAx-nak  mind  a két  bizonyítéka  jóhiszemű 
tévedésen  alapszik.  Tudtommal  románok  észak-felé  csak  Márma- 
rosmegyében  laknak.  Beregben  — pedig  annak  minden  részét 
ismerem  — románokat  már  sehol  sem  láttam.  A többi  északi  és 
nyugati  megyében  a lakosság  zömét  már  a ruthén,  majd  a tót 
nép  alkotja.  Liptóban  sem  a hagyományokból,  sem  pedig  a tör- 
téneti feljegyzésekből  meg  nem  állapítható,  hogy  e helyen  valaha 
románok  telepedtek  volna  le.  Pax  ezeket  a szavakat  tartja  ősere- 
detű román  szavaknak:  Magúra,  Grunj  (rum.  grüiü),  Djel  (rum. 
Deal),  Minéol  (rum.  Mencel  = Munőel).  Ezek  a szavak  épenséggel 
nem  román  eredetűek,  hanem  typikus  ős-szláv  szavak.  Magúra  = 
erdős  hegy,  grunj  = erdei  rét,  Djel  ==  választó-hegy  = határ- 
hegy és  származik  ebből  az  igéből  delit  (olv.  djelity)  = szétvá- 
lasztani. Ezekkel  a szavakkal  legföljebb  azt  lehet  bizonyítani, 
hogy  a román  nyelvben  sok  eredeti  szláv  szó  van,  de  semmi 
esetre  nem  bizonyítja  azt,  hogy  a Vág  völgyében  románok  tele- 
pedtek volna  le.  Ami  pedig  Dr.  G.  Weigand  állítását  illeti,  hogy 
Rózsahegy  körül  román  typusokat  látott,  az  hihető  is,  mert  a 
felvidéken  pld.  Turóczmegyében  is  többször  láthatni  román  typu- 
sokat, csakhogy  azok  nem  letelepült  lakói  vidékünknek,  hanem 
Mármaros  megyéből  a nyári  famunka  elvégzésére  felfogadott  fa- 
munkások. Ha  tehát  Weigand  román  typusokat  látott,  úgy  azok 
valószinűleg  ezek  a mármarosi  famunkások  voltak.  De  alig  való- 
színű, hogy  ezek  a famunkások  hurcolták  volna  be  a Lubochnai- 
völgybe  a Telekia- 1,  mert  rendesen  május  hónap  végén  érkeznek 
meg  vidékünkre.  Azonban  Pax  sem  tartja  a lubochnói  Telekia- ra 
vonatkozó  állításait  absolut  értékűeknek,  ami  kitűnik  fent  idézett 

munkájának  II.  köt.  33.  lapján  írt  következő  mondatából:  «Ob 
Telekia  speciosa  im  Lubochnatale  bei  Fenyőháza  wirklich  ur- 
sprünglich  wild  wáchst,  wie  es  jetzt  fást  den  Anschein  hat,  wird 
spáter  noch  zu  erörtern  sein.» 

Hogy  a kérdést  eldöntsük,  1912  július  hó  folyamán  Hulják 
János  barátommal  együtt  a Lubochnai-völgyön  keresztül  a Klakot 
másztuk  meg.  Fenyőházától  kb.  2 -3  km.-nyi  távolságban  akadtunk 
rá  legelőször  a Telekia- ra,  s a völgyben  a Lubochna-patak  jobb 
partján  elterülő  hegyoldalon  még  két  helyen  is  rábukkantunk.  A 
völgyben  növő  Telekia- k,  ha  eredetileg  nem  vadon  teremnek,  csak 
a telepről  szökhettek  ki.  De  ha  tekintetbe  vesszük  a teleptől  való 
nagy  távolságot,  úgy  ez  a vélemény  alig  állja  meg  a helyét.  De 
egészen  biztosnak  vehetjük,  hogy  a Telekia  nem  termett  a völgy- 
ben abban  az  időben,  amikor  Wahlenberg  (1813.)  a Lubochnói- 
völgyön  keresztül  a Klakra  ment,  és  lehetetlenségnek  tartom, 
hogy  oly  élesszemű  botanikus,  mint  Wahlenberg,  ezt  a feltűnő, 
szép  növényt  észre  nem  vette  volna. 

A völgyön  fölfelé  haladva,  körülbelül  12  km.-re  Fenyőházá- 
tól a Klak  patakocska  ömlik  a Lubocbnói  patakba.  A Klak-pata- 
kocska  a Nagy-Fátra  Klak  nevű  csúcsa  alatt  ered.  Eme  pata- 
kocska mentén  haladtunk  fel  a Klakra.  A patak  mentén  körül- 
belül másfél  km.-nyire  egy  kis  erdei  tisztásra  érkeztünk  s a leg- 
nagyobb meglepetésünkre  a füves  térségen,  bokrok  között  nagy 
tömegben  megtaláltuk  a Telekia- 1.  A helyzet  oly  természetes,  hogy 
nincs  ok  kételkedni  abban,  hogy  itt  a Telekia  őseredetü  s az  ide- 
hurcolására  gondolni  sem  lehet.  A telepről  ide  ki  nem  szökhetett, 
mert  a katonai  térképről  megállapítottam,  hogy  ez  a hely  a telep- 
től 13‘59  km.-nyire  f eszik  mélyen  bent  az  erdőben.  Az  is  igen 
valószinű,  hogy  a környéken  lakó  nép  tisztán  kedvtelésből  oda 
ki  nem  ültette.  Igaz  ugyan,  hogy  a felvidékünkre  Erdélyből  több- 
ször szállítanak  fel  juhnyájakat,  de  a Klak  egész  területén  soha 
sem  voltak  legelők,  hanem  minden  famentes  része  rét,  s így  az 
állatok  sem  hurcolhatták  ide.  Biztos,  hogy  a mármarosi  famunká- 
sok révén  sem  került  ide,  mert  a Klak  oldalán  vágások  nincse- 
nek. Végül  még  az  a kérdés  merülhet  fel,  hogy  miért  nem  gyűj- 
tötte a Klak  alatt  Wahlenberg  és  Wagner  János?  Wágner  J. 
barátom  értesített  levélben,  hogy  a Klakra  a turóczi  oldalról  ment 
fel,  s a Klak-patak  mentén  és  a Lubochnai-völgyben  nem  járt 
soha  s így  nem  is  gyűjthette  a Telekia-i.  Igen  valószínűnek  tar- 
tom, hogy  Wahlenberg  sem  ment  fel  a Klakra  a Klak-patak 
mentén.  Ugyanis  Wahlenberg  előtt  a vidék  ismeretlen  lévén, 
kalauzzal  mehetett  fel  a Klakra.  A kalauz  pedig  ismerte  a Klakra 
vezető  utakat,  s így  valószínűnek  tartom,  hogy  nem  a legfá- 
rasztóbb úton  vezette  fel  a Klakra.  Ez  az  út  pedig,  amel}Ten  mi 
mentünk  fel,  igen  fárasztó,  különösen  az  utolsó  szakasza,  ame- 
lyen úgyszólván  négykézláb  kell  az  embernek  felkapaszkodnia. 

Ez  a felfedezésünk  most  már  némi  útbaigazítást  njmjt  arra 
nézve  is,  hogy  honnan  került  a Telekia  a Lubochnai-völgybe  ? 
Véleményein  szerint  a Nagy-Fátrában  a Telekia  eredeti  termő- 
helyének a Klak  alatti  helyet  kell  tekintenünk  s erről  a helyről 
került  le  a Klak-patak  vizével  a Liibochnói-völgybe.  A völgyből 
időközben  el  is  tűnhetik  a Telekia , amennyiben  közvetlenül  a pa- 
tak mentén  terem.  A hirtelen  hóolvadások  alkalmából  annyira 
megáradhat  a sebes  folyású  patak,  hogy  a part  körüli  földrésze- 
ket szétrombolja  s a Telekia- 1 is  kiirthatja.  Ilyen  esetet  tapasz- 
taltam a liptómegyei  Bansko- völgyben  is.  1910  augusztus  havá- 
ban e völgy  mentén  mentem  fel  a Prassivára.  Közvetlenül  Luzsna 
mellett  c.  600  m.  magasságban  seregesen  termett  a különben  csak 
a havasokon  növő  Seclum  atratum , mely  a Bansko- patak  eredete 
körül  c.  1500  m.  magasságban  nő.  Luzsna  mellé  tehát  csak  e 
patak  vizével  kerülhetett.  1912-ben  ismét  kerestem  e helyen  a 
Sedum  • atratum-ot , de  sehol  sem  találtam  meg,  mert  a patak  meg- 
áradt vize  teljesen  felszántotta  a területet.  így  1813  előtt  is  ki- 
irthatta a Lubochnó-patak  megáradt  vize  a Telekia- 1,  s azért  nem 
találta  a Wahlenberg  a Lubochnai-völgjdben.  Ezek  alapján  a 
Telekia  speciosa  előfordulásának  legnyugatibb  határául  a Lubocli- 
nai-völgyet  és  a Klak-csúcsot  (a  Nagy-Fátrában)  állapíthatjuk  meg. 

Matricaria  discoidea  DC.  A vasúti  állomás  körül,  Ruttkán. 

Chrysanthemum  subcorymbosum  Schur.  A Krizsna  és  Ploska 
rétjein  c.  1300  m.  magasságban. 

Senecio  barbareaefólius  Krock.  Nedves  réteken,  Dubovó  körül. 

Carlina  longifolia  Reichb.  A Zsaru ovicza- völgyben,  f.  brevi- 
bracteata  Andrae.  A Várhegy  déli  oldalán,  Zniováralja  mellett;  a 
Tiszta  nyugati  oldalán  és  a Raksai-völgyben. 

Carduus  Personata  (L.)  Jacqu.  A Béli-patak  mentén  a Kriván- 
Fátrában. 

Carduus  sublobulatus  Borb.  A Lubochnai-völgyben. 

Cirsium  palustre  (L.)  Scop.  (fi.  alb.)  Dubovó  mellett. 

Cirsium  erucagineum  D.  C.  (oleraceum  X rivulare)  A patak 
mentén,  a Gagy  éri- völgy  ben. 

Saussurea  discolor  DC.  A Csernikamennek  a Ploska-felé  néző 
mészszikláin  seregesen. 

Pic-ris  latrae  Borb.  Cserjés,  füves  helyeken  a Ploska  ha- 
vas alatt. 

Hypochaeris  carpatica  Pax.  A Ivrizsnán,  ahol  Pax  először 
gyűjtötte,  szedtem  foltoslevelu  és  elágazó  alakjait  is.  Előfordul 
még  igen  gyéren  a Pustalovőa-havason  is. 

Hypochaeris  uniflora  Vill.  A Klakon,  a Nagy-Fátrában. 

Crepis  alpestris  (Jacqn.)  A Szokol-sziklához  vezető  hegy- 
gerinczen seregesen,  a Tisztán,  a Klakon,  a Nagy-Tátrában. 

Crepis  mollis  Jacqu.  A Nagy-Fátrában:  a Klakon,  Krizsnán, 
Ploskán  és  a Pustalovca-havason ; a Kriván-Fátrában : a Suchyn. 

Crepis  capillaris  (L.)  Wallr.  Tarlókon  Dubovó  mellett. 

Dér  Verf.  záklt  in  diesem  Artikel  die  wichtigsten  Funde 
auf,  die  er  um  seinen  Wohnort  Stubnyafürdő,  insbesondere  aber 
in  dér  grossen  Fátra  gemackt  hat.  Hervorzuheben  ist  die  Ent- 
decknng  eines  neuen  Standortes  von  Trichophorum  oliganthum  (C. 
A.  Mey)  Fritsch  im  Sumpfe  Nedozor  im  Raksa-er  Tale ; von  Cytisius- 
serotinus  Kit.  auf  dem  Berg  Sokol  im  Blatnica-er  Tale,  ferner  von 
Telekia  speciosa  nicht  nur  bei  Fenyőháza,  von  wo  sie  schon  bekannt 
war,  wo  jedoch  ihr  spontanes  Vorkommen  etwas  zweifelhaft  war, 
sondern  auch  auf  dem  Berg  Klak,  wo  sie  sicher  wild  wáckst. 

Dér  Verf.  weist  auch  auf  Grund  eines  Gutachtens  Dr.  S. 
Jávorka’s  nach,  dafí  von  Tuzson  Daphne  Verloti  G.  G.  resp.  D. 
Gneorum  B.  Verloti  irrtümlicher  Weise  aus  dem  Turóczer  Comitate 
angegeben  wird.  Es  handelt  sich  námlich  nur  um  eine  schlankere 
Form  von  D.  Gneorum  mit  schmáleren,  kurz  zugespitzten  Blattéra, 
welche  aber  in  dér  Form  dér  Corollenabschnitte  von  dér  echten 
D.  Verloti  abweicht  und  sicher  zu  D.  Gneorum  zu  zahlen  ist, 
ebenso  wie  die  übrigen  von  Tuzson  als  f.  arbusculoides,  f.  dila- 
tata  u.  f.  oblonga  unterschiedenen  Formen,  von  welchen  einzelne 
von  Tuzson  seíbst  bestimmte  Exemplare  (im  Herb.  des  ungar. 
National-Museums)  von  einander  nicht  zu  unterscheiden  sind. 


